Sewe dood toe sleepwa loskom | Maroela Media
Sewe mense het Saterdagaand in ŉ grusame ongeluk tussen Middelburg en Stoffberg in Mpumalanga gesterf.
Moeti Mmusi, woordvoerder van die provinsiale departement van gemeenskapsveiligheid, sê die ongeluk het omstreeks 19:00 op die R555 gebeur toe ŉ vragmotor en ŉ bakkie gebots het. Die sewe oorledenes is die bestuurder en ses passasiers wat in die bakkie was.
“Die aanduidings is dat ŉ voertuig op dié pad ŉ sleepwa gesleep het. Die sleepwa het losgekom en in die aankomende verkeer ingegaan teen die bakkie vas. Die bestuurder van die bakkie het beheer oor die voertuig verloor en reg van voor met die vragmotor gebots,” sê Mmusi.
Die sewe insittendes is op slag dood. Die pad is tydelik gesluit terwyl owerhede op die ongelukstoneel besig was.
Die ongeluk kom op dieselfde dag wat vier mense dood is toe twee motors reg van voor op die R546 tussen Charl Cilliers en Embalenhle in Mpumalanga gebots het. Drie mense het op die toneel gesterf, terwyl die vierde persoon onderweg na die hospitaal dood is. Die vier oorledenes was almal insittendes van dieselfde motor.
7 in n bakkie wat beteken daar was te veel mense in die bakkie
Corne, dis plaaswêreld. Mense sit ook agter op bakkies.
Dis verskriklik erg wat gebeur het. Hier word ‘n bestuurder met’ n situasie gekonfronteer en moet in ‘n splitsekonde reageer. Arme mense.
Kan met enige een gebeur. Wat gaan/kan jy doen as daardie sleepwa in jou inswaai teen hoë spoed en dit in die donker?
Het die sleepwa ‘n veiligheids ketting aangehad ?So ver ek weet is dit wet.Ek vra maar net.Myne het een aan so al kom hy los by die hak sal die ketting hom nog aan my voertuig vashou.
Ketting kon ook breek, fratsongeluk, tragies dat onskuldige mense so sterf.